الاسلام

الاسلام هو من الأديان الابراهيمية. وأكتر دين منتشر جغرافى على مستوى العالم موجود فى كل الدول ماعدا الفاتيكان، وتاني دين فى عدد المعتنقين بعد المسيحية، الاسلام متأسس على القرآن، الكتاب اللى المسلمين بيعتبروه انزل من الله الواحد على النبى محمد، والسُنه النبويه (افعال وأحاديث النبى محمد). الاسلام عند المسلمين هو الدين الكامل و التنزيل المتمم لرسايل التوحيد اللى اتبعتت للبشريه قبله زى رسايل الأنبيا ابراهيم و موسى و عيسى.

القرآن نزل على النبى محمد فى مكه فى القرن السابع الميلادى. بيعتقد المسلمين ان الرسايل اللى سبقته و الكتب المنزله عن طريق الوحى إتبدلوا عن طريق البشر تبعاً للأهواء و إتشوهوا مع مرور الزمن. النقطه المركزيه فى الاسلام هى التوحيد يعنى الإيمان برب واحد مالهوش أى شريك.
 
اغلب المسلمين بينتمو للمذهبين الكبار و هم المذهب السنى بطوايفه و مذاهبه الفقهيه و المذهب الشيعى بطوايفه. الاسلام بيعتبر أسرع دين انتشر فى العالم وامتد فى فتره قياسيه من الصين شرق لجنوب غرب  اوروبا غرباً ، و منه خرجت حضاره جديده فى العالم هى الحضاره الاسلاميه. النهارده الاسلام هو الدين السايد فى الشرق الأوسط ، و شمال افريقيا، و مناطق كتيره فى اسيا و جنوب الصحرا الكبرى فى افريقيا. معظم المسلمين مش عرب اللى بيعتبروا 20% من عدد المسلمين فى العالم ، و أكتر دوله فيها مسلمين هى اندونيسيا و أعداد مش صغيره موجوده فى الصين و روسيا و مناطق البلقان والكاريبى. حوالى 13% من المسلمين عايشين فى اندونيسيا اللى بتعتبر اكبر دوله اسلاميه. %31 من المسلمين بيعيشوا فى شبه القاره الهنديه. عدد المسلمين حالى حوالى 1.57 مليار. ده بالأضافه للى بيعتنقوا الاسلام والمهاجرين المسلمين الموجودين تقريباً فى كل نواحى العالم. الاسلام هو أسرع دين انتشار فى العالم.

معنى كلمة اسلام 
كلمه "اسلام" معناها "الاستسلام والخضوع الكامل لله". طريقه الخضوع هى بـ عبادة ال‍له وحده وطاعة أوامره اللي جت فى القرآن.
كلمة "السلام عليكم" جايه من المعنى الأساسى "تحياتى من ال‍له".

العقيده 

التوحيد بمعنى الإيمان برب واحد مالهوش شريك هو اساس الاسلام. المسلمين بيؤمنوا بإن ال‍له أوحى اخر رسالاته للانسانيه للنبى محمد عن طريق الملاك جبريل. بالنسبه ليهم, محمد كان اخر نبى من ال‍له و القرآن هو الكتاب المقدس البيت على محمد فى فتره طولها حوالى 23 سنه.
فى الاسلام, الأنبيا هما اشخاص اختارهم ال‍له عشان يبقو الرسل بتوعه. المسلمين بيؤمنوا بإن الأنبيا بشر زى كل الناس و ماهماش آلهه، لكن رغم كده ففيهم منهم بيقدروا يعملو معجزات عشان يثبتوا دعوتهم. الأنبيا فى الاسلام بيعتبرو الأقرب للكمال من كل البشر ، و بصفه خاصه الانبيا اللى بيتوحى لهم من السما ، سواء من ال‍له طوالى او عن طريق الملايكه. القرآن ذكر أسامى كتيره لأنبيا منهم ادم و نوح و ابراهيم و موسى و عيسى.
فى الاسلام كل رسل ال‍له من اول ادم كانو بيبلغوا الناس رسالة الاسلام اللى هى الخضوع لإرادة ال‍له.
بالنسبه للقرآن
إرادة ال‍له بتتجاب للاُمم عن طريق أسلاف ابراهيم و عمران. الاسلام موصوف فى القرآن ”الطبيعه الاساسيه اللى على اساسها ال‍له خلق الجنس البشرى“,
و القرآن بيقول انه إدّا الاسم  مسلم لـ ابراهيم.
تاريخى ، الاسلام إتـاسس فى شبه الجزيره العربيه فى اوئل القرن السابع.
النصوص الاسلاميه بتقول ان اليهوديه و المسيحيه انبثقوا من تعاليم ابراهيم قبل الاسلام. القرآن بيسمّى اليهود و المسيحيين ”اهل الكتاب“, و بيفرّق بينهم و بين المشركين  (اللى مؤمنين بتعدد الآلهه). المسلمين بيعتقدوا إن الكتب المنزله قبل كده زى التوراه و الانجيل اتحرفوا ياإما عن طريق الترجمه او بضياع النصوص الاصليه او بالقصد.
الاسلام بيقول ان كل رسل ال‍له من اول آدم كانو بيبلغو رساله (الاسلام) و اللى هى الخضوع لإرادة ال‍له و ان اللى بيت مش كان بس القوانين و العقوبات. الاسلام بيعتبر كل الاديان الابراهيميه اليهوديه و المسيحيه و الاسلام فى الاساس دين واحد و المؤمنين بيهم بيعبدوا رب واحد بس كل اتباع دين بطريقتهم.

ال‍له فى الإسلام 

المفهوم العقائدى الأساسى فى الإسلام هو " التوحيد " و هو فكرته الاساسيه. التوحيد هو الإيمان بإن فيه إلاه واحد بس. الاسم العربى " ال‍له ". مفيش جمع لكلمة ال‍له فى اللغه العربى. المسلمين بيؤمنو بإن محمد هو آخر نبى مُرسَل من ال‍له. الاسلام بيعترف بوجود اليهوديه و المسيحيه (و ساعات الصابئه/مندائيّه و الحنيفيه). معظم العلما بيعتقدو انه انحدر من تص مش لكلمتين  الـ- و  إله, بس علما تانيين بيدوّرو فى جدور الكلمه فى اللغه الأرامى |Alāhā|.
الركن الاولانىانى فى الاسلام هو التوحيد, و بيتعبّر عنه بالشهاده بأن " لا إلاه إلا الله " و إن " ان محمد رسول ال‍له ". مع ان ال‍له ساعات بيتوصف فى القرآن, المفهوم الاسلامى بيعتبر ان ال‍له خارج نطاق الادراك ب ان الله مالهوش مثيل او شكل ممكن إن الانسان يتخيله على اساسه.ال‍له بيتوصف فى سوره من القرآن بإنه: ال‍له ، الاحد ، الصمد ، لم يلد ، و لم يولد ، و ماكانش له كفواً احد .

القرآن 

القرآن عند المسلمين هو كلام ال‍له اللى انزل على النبى محمد باللغه العربيه و نصوصه هى اساس الدين الاسلامى. المسلمين بيؤمنوا بإن أيات القرآن إتوحت للنبى محمد من ال‍له عن طريق الملاك جبريل كذا مره فى الفتره ما بين سنة 610 م و لحد وفاته فى 8 يونيه 632م. إتقال ان القرآن اتدون عن طريق صحابة محمد وقت حياته و اتلقن شفوياً. القرآن إتجمع فى وقت ابو بكر اول الخلفا الراشدين و اتوحدت كتاباته تحت اشراف عثمان بن عفان تالت الخلفا الراشدين . الادله النصيه وضحت لعلما الدراسات الاسلاميه ان القرآن الموجود النهارده ماتغيرش من وقت لما إتوحد.
القرآن متقسّم لـ 114 سوره فيهم 6،236 آيه. السور الاقدم ظهرت فى مكه و عامة بتختص بالمواضيع الاخلاقيه و الروحانيه. السوراللى بعد كده اللى ظهرت فى المدينه غالبا بتتكلم عن المواضيع الاجتماعيه و الاخلاقيه اللى ليها علاقه بالمجتمع الاسلامى.
القرآن اكتره بيتكلم على النواحى الاخلاقيه اكتر من المواضيع القانونيه , و بيعتبر ”المصدر الكتابى بتاع المبادئ و القيم الاسلاميه“.
المشرعين المسلمين بيراجعو  الحديث, و هى التسجيل المدون لأقوال و تصرفات النبى محمد, عشان يكمّلو القرآن و يساعدو على تفسيره. علم التعليق القرآنى و التفسير النقدى معروف بإسم  التفسير.
كلمة قرآن معناها ”انشاد/تلاوه“. لما المسلمين بيتكلمو بشكل نظرى عن ”القرآن“, فى العاده بيقصدو النص زى ما بيتعمله تلاوه بالعربى و مش الشغل المكتوب او اى ترجمه ليه. بالنسبه للمسلمين القرآن أوضح بنصه الاصلى العربى إكمن الترجمات بيبقى فيها اختلالات بسبب الاختلافات اللغويه ، و ممكن المترجمين يغلطوا فى فهم معنى الكلمات و الجمل ، و عشان كده الترجمات بتعتبر تفسيرات للقرآن بس ، مش القرآن نفسه.

الحديث 
الأحاديث هى روايات جت من كلام و افعال ”محمد“ نبى الاسلام. مدارس الفقه التقليديه بتعتبر الحديث اداه مهمه عشان يفهمو القرآن و المسائل الفقهيه.
الحديث إتقيّم و إتجمع فى مجموعات كبيره غالبا وقت حكم عُمَر ابن عبد العزيز (فتره الخلافه الامَويّه) فى القرن التامن و التاسع م, بعد موت محمد بـ 200 سنه. لحد النهارده, الاعمال دى بيترجعلها فى مسائل القانون الاسلامى و التاريخ. الطايفتين الاساسيين فى الاسلام, السنّه و الشيعه, عندهم مجموعات مختلفه من الحديث.

الحديث بيخلى المسلمين قادرين يكتسبو عادات السنّه او الممارسات المعتاده بتاعة محمد.
الاستعمال الاسلامى للمصطلح ده بيعبّر عن المقولات و العادات بتاعة محمد و هو عايش. تسجيل السنّه كان عاده تقليديه فى شبه الجزيره العربيه, و اول ما الناس إتحوّلت للاسلام, جابو معاهم العاده للدين.
من المسلمين السنّه, المجموعات بتاعة صحيح البُخارى و صحيح مسلم بتعتبر صادقه.

أركان الاسلام (الفروض الاساسيه) 

 الشهاده: الاقرار بالعقيده, الإيمان بإن مافيش إله مش ال‍له, و ان محمد رسول ال‍له.
 الصلاه: الصلا فى الاسلام خمس مرات فى اليوم: الفجر و الضهر و العصر و المغرب و العشا و ممكن اللى عايز يكتر عن كده لكن مش إلزامى (الزيادات دى بيسميها المسلمين نوافل).
 الزكاه: و هى انواع : "زكاة المال" (الفلوس), و "زكاة الزرع", و "صدقة الفطر" و الصدقه عباره عن مساعده, بالفلوس او الأكل او غيره, بيديها القادر للفُقرا و المحتاجين.
 صوم شهر رمضان: و هو الشهر التاسع فى السَنه الاسلاميه (السنه الهجريه). المسلمين فى شهر رمضان مش بياكلو او بيشربو من طلوع الشمس لحد الغروب لمدة شهر قمرى و هو الشهر الهجرى. بعد ما يخلص رمضان بييجى "عيد الفطر". المسلمين فى العاده بيحتفلو بعيد الفطر (العيد الص مش فى مصر) مع العيله و الصحاب, و بيروحو الصبح للجامع عشان يصلو صلاة العيد. (شوف كمان: القبض على الفطرانين فى رمضان — انقذوا الوطن)
 الحج: (زيارة الكَعبه فى مَكّه فى موسم الحج للى يقدر. لما الحج بينتهى بيبدأ "عيد الأضحى". المسلمين اللى يقدرو, لازم يشترو خروف او حيوان مصرح بأكله (حلال) و بيضحّو بيه على الطريقه الاسلاميه, و بيوزعو لحمته على الفقرا. المسلمين بيؤمنو بإن "ابراهيم" (أڤراهام فى اليهوديه), نبى من أنبيا ال‍له القدام, إتوحى له من ال‍له إنهُ يضحى بإبنهُ اسماعيل فقبل ابراهيم و أطاع امر ال‍له, لكن الملاك جبريل جه و إدالهُ خروف يضحى بيه بدل ابنه.

أركان الايمان 

أركان الإيمان هى مصطلح اسلامى ل6 اركان اساسيه فى الاسلام ، لازم المسلم يكون مؤمن بهم.

1. الإيمان بالله

لازم المسلم يكون مؤمن ان فيه ربنا ، إله واحد ملهوش شريك ، خلق كل شىء فى الكون.

2. الإيمان بالملايكه

الإيمان بالملايكة ، خلقهم الله من نور و انهم مش بيعصوا ربنا و بيقوموا باعمال و وظايف اللى ربنا امرهم بها.

3. الإيمان بالكتب السماوية

الايمان بالكتب السماويه كلها اللى نزلها على أنبيائه ورسله. زى التوراة و الانجيل

4. الايمان بالرسل

هو الإيمان بالرسل و الانبياء اللى ربنا بعتهم للبشرية، زى النبى نوح، ابراهيم، موسى ، عيسى ، محمد

5. الإيمان باليوم الاخر

الإيمان ان فيه يوم قيامة و حساب

6. الإيمان بالقدر

الإيمان القدر سواء خير او شر هو بتقدير ربنا.

مصادر التشريع الاسلامي 

1- القرآن

القرآن ، فى الاسلام هو أقدس كتاب و وحى من الله نزل على النبى محمد وهو كتاب الله عز وجل . القرآن فيه 114 سوره. فى كل سوره فيه آيات كتيره عددها 6236 من مش آيات البسمله و 6348 مع ايات البسمله.

2- السنة النبوية

واحيانا بنسميها الحديث النبوي هو كل حاجة عن النبى محمد بن عبد الله من كلام واعمال فى حياته واللى اتنقلت لينا من الناس اللى سمعته او شافته .

3- احاديث اهل البيت

المصدر ده خلاف بين السنه والشيعة فعند الشيعة أن أحاديث اهل البيت هى المصدر التالت للتشريع

4- اجماع اقوال العلماء

هو اتفاق جمع كبير من علماء الامه على حكم مسألة بعينها من الكتاب والسنة.

5- القياس
وهو الحاق امر مش منصوص على حكمه فى القرآن او السنّة او الإجماع بأمر اخر منصوص على حكمه فى القرآن او السنّة او الإجماع لاشتراكهما فى علّة الحكم.

6- الاجتهاد
وهو تطوع احد العلماء او مجموعة من العلماء لاستنتاج حكم مسألة معينة لم يرد نص معين فيها؛ كالامور الحديثة من التقنيات وغيرها.

مكان العباده 

 
المسلم ممكن يصلى فى البيت او فى أى مكان نضيف او فى مكان العباده "الجامع". معظم الجوامع ليها قُبّه و مناره (مآذنهُ) واحده على الاقل. بس الجامع مش شرط يكون له قُبّه او مآذنه. المسلمين بيقلعو جزمهم قبل ما يدخلو الجامع يصلّو, و سواء صلّو فى البيت او فى الجامع, لازم يتوضّو, عشان يأدّو الصلاه. أبدع المسلمين فى بنا الجوامع و زخرفتها و جوامع كتيره زى جامع السلطان حسن فى مصر و جامع السليمانيه فى تركيا و غيرهم بيعتبروا من الإبداعات الهندسيه و الفنيه الرائعه. الجامع ممكن يكون جامع عادى للصلا او جامع جامع بتتعمل فيه خطب الجمعه من اشهرها على مر التاريخ الجامع الازهر فى مصر. فيه كمان جوامع اتبنت و الحقت بيها مدارس دينيه من اشهرها جامع-مدرسة السلطان محمد بن قلاوون فى القاهره.

تاريخ

العصر النبوي 

نشأ الدين الاسلامي على ايد محمّد بن عبد الله بن عبد المطلب من بني هاشم، اللى هما فرع من فروع قبيلة قريش العربية العريقة. كان محمد، حسب للمصادر الاسلامية، حنيفى قبل الاسلام يعبد الله على ملة ابراهيم ويرفض عبادة الأوثان والممارسات الوثنية. وكان بيروح غار حراء فى جبل النور على بعد ميلين من مكة وبياخد معاه الاكل والشرب ويقيم هناك فى شهر رمضان، وكان يختلي فيه وبيقضي وقته فى التفكير والتأمل. المسلمين بيأمنوا أن الوحي نزل لأول مرّة على محمد وهو فى غار حراء، ب ان الملاك جبريل جاله، فقال: "اقرأ"، قال: "ما أنا بقارئ" - اى لا أعرف القراءة، قال: "فأخذني فغطَّني لحد بلغ مني الجهد، بعدين بعتني" فقال: "اقرأ"، قلت: "ما أنا بقارئ"، قال : "فأخذني فغطَّني التانيه لحد بلغ مني الجهد، بعدين بعتني" فقال: "اقرأ"، فقلت: "ما أنا بقارئ، فأخذني فغطَّني التالتة، ثـم بعتني"، فقال: اقْرَأْ بِاسْمِ رَبِّكَ الَّذِي خَلَقَ خَلَقَ الْإِنْسَانَ مِنْ عَلَقٍ اقْرَأْ وَرَبُّكَ الْأَكْرَمُ الَّذِي عَلَّمَ بِالْقَلَمِ عَلَّمَ الْإِنْسَانَ مَا لَمْ يَعْلَمْ ، فعرف محمد أن عليه أنه لازم يعيد ورا جبريل اللى قاله، ورجع لبيته خايف، فدخل على زوجته خديجة بنت خويلد، فقال: "زَمِّلُونى زملوني"، فزملوه لحد ذهب عنه الروع، بعدين أخبر زوجته بما حصل معه، فراحت به الى ابن عمها ورقة بن نوفل وكان حبر مسيحى يكتب الكتاب العبراني، فيكتب من الإنجيل بالعبرانية، وكان شيخ  كبير فأخبره خبر ما رأى، فقال له ورقة: "ده الناموس اللى أنزله الله على موسى". ويؤمن المسلمين أن جبريل جه لمحمدًا مرة تانية جالس على كرسي بين السماء الارض، ففر منه رعب لحد هوى الى الارض، فذهب الى زوجه خديجة فقال: "دثروني، دثروني، وصبوا علي ماءً بارد"، فنزلت سورة المدثر: يَاأَيُّهَا الْمُدَّثِّرُ قُمْ فَأَنْذِرْ وَرَبَّكَ فَكَبِّرْ وَثِيَابَكَ فَطَهِّرْ وَالرُّجْزَ فَاهْجُرْ ، والآيات دي هى بداية رسالته بعدين ابتدا الوحي ينزل ويتتابع لمدة تلاتة وعشرين سنة لحد ما مات. أعلن محمد رسالته لأسرته سرًا، فكان ممن سبق الى الاسلام زوجته خديجة بنت خويلد، وابن عمه علي بن ابي طالب، وصديقه المقرّب ابو بكر، وأخذ محمد يدعو الى ترك عبادة الأصنام وعبادة إله واحد لا شريك له والإيمان بالاخرة، ولكنه ما كاد يجهر بالدعوة لحد سخرت منه قبيلته قريش، وآذته أشد الإيذاء، وعذّبت أتباعه من المستضعفين، فأخبرهم محمد أن الله أذن لهم بالهجرة الى الحبشة، فخرج قرابة 80 منهم وضموا عثمان بن عفان ومعه زوجته رقية بنت محمد، وأبو حاطب بن عمرو وجعفر بن ابي طالب. فأمّن نجاشي الحبشة "أصحمة بن أبحر" المسلمين على أرواحهم وأعطاهم حرية البقاء فى بلاده، فبقي منهم من بقي فى شتى اماكن القرن الإفريقي عامل على نشر الدين الاسلامي هناك.

زاد فى حرج موقف النبي محمد وأتباعه فى مكة موت عمّه ابي طالب و موت زوجته خديجة، فخسر بفقدهما مساعدين قويين، و كده اشتد اضطهاد قريش للمسلمين من أتباع محمد،اللى كانو يتحملون الاضطهاد صابرين، عندئذ لم يجد النبي بدًا من أن يأمر المسلمين بالهجرة سر من مكة الى مدينة يثرب، وكان نحوٌ من سبعين رجل من اهلها قد آمنوا برسالته فى واحده من زياراتهم لمكة. وما لبث محمد أن لحق بأتباعه الى يثرب يرافقه ابو بكر، ولما وصلها قابله اهلها بتحية النبوّة وسُميت "المدينة المنورة". وأخذ عدد المسلمين يتكاثر شيءًا فشيئًا، الى أن استطاعوا أن يواجهوا اهل مكة فى ساحات المعارك، فكانت غزوة بدر بتاريخ 17 مارس سنة 624م، الموافق فى 17 رمضان سنة اثنتين للهجرة. وانتصر جيش المسلمين وقُتِل من المكيين حوالى 70 قتيلا منهم ابو جهل عمرو بن هشام المخزومي سيد قريش، فى حين قتل من المسلمين ما لا يتجاوز اربعة عشر شخص . ذلك بالرغم من التفوق العددي لجيش مكة. كمان تم اسر 70 فرد من قوات جيش مكة، وأُطلق سراح الكثير منهم بعدين مقابل فدية. و أثارت الهزيمة اهل مكة فجمعوا جموعهم فى العام التالي، والتقوا بالمسلمين عند جبل احد وكرّوا عليهم وهزموهم. اتقتل عدد كبير من المسلمين فى دى المعركة من ضمنهم حمزة بن عبد المطلب عم محمد اللى يلقبه المسلمين السنّة "سيد الشهداء".[ وبعد معركة احد اقدم ابو سفيان على حشد جيش كبير، وتوجه به نحو المدينة المنورة قاصدًا احتلالها. أعد محمد كذلك جيشًا كبير لمواجهة الغزو، واستخدم اسلوب جديدًا ماكانش معروف فى شبه جزيرة العرب فى ذلك الحين، أخذ بمشورة سلمان الفارسي وقام بحفر خندق حول المدينة وأضرم فيه النيران. حينما وصل تحالف العرب الى المدينة يوم 31 مارس سنة 627م فوجئوا بالخندق فقرروا محاصرة المدينة. استمر الحصار لمدة اسبوعين، بعدها قرر المحاصرون الرجوع الى ديارهم. وفي العام اللى بعد كده أبرم محمد معاهدة سلام مع المكيين اتعرفت بصلح الحديبية، واتفقوا أن تسري مفاعيلها طيلة عشر سنين .

توّجه المسلمين الى خيبر بعد ما أراحوا بالهم من جهة المكيين، وكانوا الف وست مئة مقاتل، فى مطلع ربيع الاول من العام السابع الهجري، وأحاط محمد تحركه بسرية كاملة لمفاجأة اليهود. فوصل منطقة تدعى الرجيع تفصل بين خيبر وغطفان وفي الظلام حاصر المسلمين حصون خيبر واتخذوا مواقعهم بين أشجار النخيل. وفي الصباح ابتدت المعارك، لحد وقعت اخر حصونهم على ايد سرية بقيادة علي ابن ابي طالب. فاتفق معاهم محمد على أن يعطوه نصف محصولهم كل سنة على أن يبقيهم فى اراضيهم. كمان بعث محمد فى تلك السنة رسائل الى الكتير من حكام الدول المجاورة، داعى إياهم الى اعتناق الاسلام. فبعت رسله الى هرقل امبراطور الامبراطورية البيزنطية، وكسرى شاه فارس، والمقوقس عامل الروم فى مصر، وبعض البلاد التانيه. وفي ال سنين اللى أعقبت صلح الحديبية، بعت محمد قواته الى الشمال فالتقوا مع القوات البيزنطية فى غزوة مؤتة، لكنهم انهزموا بسبب الفارق العددي الكبير.

فتح مكة

بعد مضيّ 8 سنين على هجرة النبي محمد من مكة، استطاع أن يرجع ليها فاتحًا دون قتال، وأعلن عفو سنه عن كل اهل مكة، باستمدح 10 منهم ممن قاموا بنظم الشعر لهجائه، فسارع اهلها الى الانضواء تحت لوائه واعتناق الاسلام دين، بعدين اقدم على تدمير كل تماثيل الآلهة العربية بداخل الكعبة وحولها. وأمر بلال بن رباح الحبشي، احد الصحابة وأول مؤذن فى الاسلام، أن يصعد الكعبة ويؤذن بالصلاة.

وعاش النبي محمد سنتين بعد فتح مكة، وفي السنة العاشرة للهجرة خرج للحج فى اكثر من مائة الف من المسلمين. وعند جبل عرفات القى عليهم خطبته اللى تعتبر دستور الاسلام، فقد بيّن فيها اسس الاسلام ومبادئه، ونادى بالمساواة بين الناس، لا فرق فى ذلك بين العبد الحبشي والشريف القرشي، وقرأ عليهم اخر ما نزل من القرآن: الْيَوْمَ أَكْمَلْتُ لَكُمْ دِينَكُمْ وَأَتْمَمْتُ عَلَيْكُمْ نِعْمَتِي وَرَضِيتُ لَكُمُ الإِسْلاَمَ دِين ولم يمض على حجة الوداع 3 اشهر لحد مرض النبي محمد بالحمّى، فلمّا رأى الأنصار اشتداد المرض عليه أحاطوا بالجامع، فخرج متوكئًا على علي والعبّاس والفضل قدامهما، فجلس فى اسفل مرقاه من المنبر وقال للناس أنه ملاق ربه لا محال، فلم يسبق لنبي قبله أن خلد فى قومه لحد يخلد فيهم، و بعد ما أوصى المسلمين بالمهاجرين والأنصار خيرًا، مات النبي محمد يوم 8 يونيه سنة 632م، الموافق فى 13 ربيع الاول سنة 11 هـ، وهو فى التالتة والستين من عمره، ودُفن ببيت زوجته عائشة بجانب الجامع النبوي، وفي  الوقت ده كان الاسلام قد انتشر فى شبه الجزيرة العربية بالكامل

الدول اللى بعد كده 

بعد موت محمد تولّى شئون المسلمين 4 من كبار الصحابة هم ابو بكر الصديق وعمر بن الخطّاب وعثمان بن عفّان وعليّ بن ابي طالب، واتعرفوا بالخلفاء الراشدين، وفي عهدهم ابتدا التوسع الاسلامي خارج شبه الجزيرة العربية. وبعد عهد الخلفاء الراشدين جه العهد الأموي او العصر الأموى اللى استفرد فيه بنو اميّة بالخلافة وفيه استمر التوسع الاسلامي لحد بلغ شبه الجزيرة الأيبيرية، وفي أواخر ده العصر ثار بنو العبّاس بن عبد المطلب عمّ النبي محمد على الحكم وخلعوا الأمويين واستفردوا بالحكم فاتعرفت دى الفترة باسم "العصر العبّاسى"، وفيها بلغت الحضارة الاسلامية أوج تقدمها وازدهارها وتقدمت فيها العلوم والآداب تقدم لم تعرفه العرب على ايد فاتعرف ده العصر ايض "بالعصر الذهبي للاسلام"، وفي أواخره دبّ الضعف الى جسم الدولة وتراجعت هيبة الخلافة لأسباب مختلفة، فما كان لكن استفرد عدد من الحكام بأقاليم مختلفة ودعوا لنفسهم زى الطولونيين والإخشيديين والحمدانيين والفاطميين والسلجوقيين، بعدين حلت تالتة الأثافي بالمسلمين؛ فكانت الحروب الصليبية، شنّت الممالك الأوروبية الغربيّة حملة على بلاد الشام للاستيلاء على مدينة القدس من أيدي المسلمين، فتمكنت من ذلك وبقي الصليبيين فى الاراضي المقدسة مئة وأربع وتسعين سنة.

وفى دى الفترة قامت بضع دول اسلامية استمرت بقتال الصليبيين واسترجعت منهم بعض المدن والقلاع احيان وفقدتها لصالحهم فى أوقات اخرى زى دولة الأتابكة والأيوبيين، قبل ما تقوم دولة المماليك فى مصر وتهزم الصليبيين وتردهم على أعقابهم وتسترجع كامل بلاد الشام. وفى دى الفترة كان المغول بقيادة هولاكو خان قد غزوا عاصمة الخلافة بغداد وأمعنوا فيها تدمير وخراب ، فنقل الخلفاء العباسيون مقرهم لمدينة القاهرة لكن خلافتهم كانت قد بقت خلافة صورية ذلك أن سلاطين المماليك كانو قد أصبحوا سادة الموقف بحق. بعد كده لم يعد للمسلمين دولة قويّة توحدهم كمان كان الحال فى بداية العهد العبّاسي، الى أن ظهرت الدولة العثمانية على ايد السلطان عثمان الاول، فقد قام خلفاؤه بالاستيلاء على عدد من الدول اللى لم يسبق للمسلمين فتحها، كدول البلقان، ونشر الاسلام فيها، وفي عهد سابع سلاطين دى الدولة، محمد الثانى، افتتحت القسطنطينية بعد محاولات كتيرة فاشلة فى الأزمنة السابقة، وفي سنة 1516 فتح حفيد السلطان سالف الذكر، سليم الاول، بلاد الشام ومصر وقضى على السلطنة المملوكية وجعل اخر خلفاء بني العبّاس يتنازل له عن الخلافة، ف بقا بنو عثمان بكده خلفاء المسلمين طيلة 408 سنين ، واتعرف ده العصر "بالعصر العثماني"، وفيه برزت بضع دول اسلامية فى إيران وما ورائها زى الدولة التيمورية والدولة الصفوية والدولة الهوتكيانية. وبعد انهيار الدولة العثمانية تفرّق شمل المسلمين وقامت عدّة دول مستقلة يجمعها رابط اللغة او الثقافة او الاخوّة بدون ما تكون موحدة فعلاً.

مذاهب و حركات 
[[File:Star and Crescent.svg|يسار|125px|thumb| الهلال و النجمه رمز الدولة العثمانية و موجود على اعلام الجزاير, أذربايجان, ماليزيا, تونس, موريتانيا, پاكستان, و تركيا.<ref>بس موجود كمان على شعارات ملهاش دعوه بالاسلام.زى علم سينجاپوره و شعار بورتس موث فى بريطانيا.</ref>]]

زى أى دين تانى, ظهرت فى الاسلام على مر الزمن مذاهب و تفسيرات مختلفه للدين. المذاهب دى بتقوم على تفسيرات مختلفه للى جه فى القرآن. و اغلب المسلمين بيتبعوا واحد من المذهبين دول

 السُنّه 

مذهب اهل السنة و الجماعة او

اهل السنة والجماعة او "معتقد اهل السنة" او معروفه باختصرها "السُنه" هى اكبر الطوايف الاسلامية . مصادر التشريع السنى هى القرآن و سنة نبي الاسلام محمد اللى فى الأحاديث النبوية الصحيحه. مذهب اهل السنة متقسم لفروع مذهبيه على حسب العقيدة زى الأشاعرة و الماتريدية و الوهابيه (سلفيه) او على حسب الفقه زى مذاهب الائمة الاربعة . السنه مؤمنين بصحة خلافة الخلفاء الراشدين الاربعه و ب العشره المبشرين بالجنة و بعدالة و احترام كل الصحابه.

 شيعه 

الشيعه هم تانى اكبر مذهب فى الاسلام. حوالى 7.5% من المسلمين شيعه. الشيعه بيأمنو بإن قبل النبى محمد مايتوفى إختار إبن عمه على بن أبى طالب عشان يبقى الخليفه من بعده لقيادة الدوله الاسلاميه. المسلمين الشيعه بيعتقدو ان علِى كان الإمام الاولانىانى, (زعيم أقرب ل‍له عن الباقيين)و اعتباره ولاده علِى الائمه المرسلين. زى المسلمين من أتباع المذهب السنى الشيعه بيتبعوا تعاليم القرآن و السُنّه لكن بيعتقدوا إن الإمام هو بس اللى ليه حق التشريع.

 المذاهب الفقهيه 
المذاهب الفقهيه يعنى المذاهب القانونيه اللى اختصاصها التشريعات فى المذهب السُنى هم اربعه، الحنفى و المالكى و الشافعى و الحنبلى. كل بلد اسلامى ممكن ياخد بمذهب فقهى من المذاهب الاربعه. فى مصر فى عصر الدوله المملوكيه كان بيتاخد بالمذاهب الاربعه و كان لكل مذهب قاضى و كان القضاه بيتسموا القضاه الاربعه. اما فى المذهب الشيعى فهم اثنا عشريه و زيدية و مذاهب تانيه

 صوفيه 
 المقاله الرئيسيه: صوفيه''
الصوفيه مش مذهب زى السُنّه و الشيعه. هما بيركزو أكتر على الجوانب الروحانيه و التقرب من الخالق فى الاسلام. الصوفيين ممكن يكونو سُنّه او شيعه.

خوارج 

الخوارج كانت حركه فى الايام الاولانيه للاسلام. الحركه دى منقرضه و مالهاش أتباع النهارده بس مهمة و أثرت فى التاريخ الاسلامى. فى الاول هم وافقو على حق "علِى" فى الخلافة و بعدين رفضوا الفكره و بعدين اىّدو حق "ابو بكر" و خلفاءهُ. المجموعه الوحيده اللى لسه موجوده هى "الإباضيه". الإباضيين مش بيعتبرو نفسهم خوارج. معظم الإباضيين عايشين فى عُمان. و فيه عدد ص مش عايش فى الجزاير و تونس و ليبيا و زانزيبار/زنگبار.

وَهّابيّه 

كلمة ”وهابيه“ بيستعملو بدل بعض لوصف نفس الطائفه. هى حركه مذهبيه و سياسيه فى مذهب اهل السنة و الجماعة اتسمت كده اكمن انها اتنسبت للإمام محمد بن عبد الوهاب اللى قام بالدعوه و نشرها لكن اتباع المذهب مابيسموش نفسهم وهابيين. ، ظهرت الحركه فى شبه جزيرة العرب فى القرن التمنتاشر و اتأسست فى ضلها الدوله السعوديه. المذهب بيقوم على الأخد بصريح الكتاب و السنه و محاربة اللى شايفنه بدع ب يكون الدين لله وحده من مش شريك. المذهب بيقوم على الأخد الصريح بالنص من الكتاب و السنه و بتتبع فى الفقه المذهب الحنبلى بشكل كامل و بيعتبروا نفسهم انهم الوحدين على المنهج الإسلامى المظبوط و بقية الناس اما ضالوا عن الطريق الصح و بيتبعوا بدع او كفرة. ، اكبر انتقاد للحركة دى استخدماها للتكفير و العنف ضد اللى بيخالفهم سواء كانت باقى طوايف و مدارس مذهب اهل السنة و الجماعة و الطرق الصوفيه او الشيعة او بقية الاديان التانيه و بيتهموا بالرجعيه و استخدام اتباع الحركة دى الدين فى السياسه عشان يوصولوا لمصالحهم و ت مش ثقافة و سلوك المجتمع اللى بتنتشر فيه
 
الوهابيه بتعظّم اوى ”ابن تَيميّه“. الوهابيه بتُعتبر نسخه صغيره للسلفيه,
بس فيه مصدر تانى بيوصف الوهابيه ”توجّه جوّا السلفيه“,
فيه ناس بتعتبر التوجّه ده مُحافظ-مُتشدد.

اهل القرآن 
القرآنيين اسم إتقال عن تيار إسلامى ظهر فى مصر. إبتدا من وقت حركة الشيخ ”محمد عبده“ الإصلاحيه سنة 1905 و لقى استجابه بين طبقات المثقفين جوه مصر و برّاها. اسم قرآنيين طلّعه عليهم فى الاصل اعداء جماعة اهل القرآن, لكن جماعة اهل القرآن شايفين ان مفيش مشكله فى نسبتهم للقرآن و انه بالعكس تشريف ليهم, و بيسمو نفسهم اهل القرآن. الاختلاف اللى فى فكر التيار القرآنى هو انهم بيأمنو بالقرأن بس و ما بياخدوش بـ الأحاديث و الروايات المنسوبة للنبى محمد المعروفه بالسُنه النبويّه.

شوف كمان 
 الحشاشين
 اسماعيليين
 ازارقه
 احمديه

التأييد والنقد 
الاسلام والمسلمين اتعرضوا فى طول تاريخهم للتأييد والرأي الكويس وبرضوا اتعرضوا للنقد والاضطهاد.

التأييد 
فى ناس كتير سياسيين وفلاسفة وعلماء واطباء اتكلموا على الاسلام والرسول محمد بحاجات كتيرة كويسة زي مثلا:

 غاندى : قال انا كنت عاوز اعرف مين اكتر انسان فى الدنيا من مش منازع بيملك قلوب ملايين البشر, وبعد ما بحثت لقيت ان محمد هو الانسان ده،واقتنعت ان مش السيف هو سبب وجود الاسلام فى مكانته دلوقتي لكن بساطة الرسول مع دقته وصدقه فى الوعود ، وتفانيه و إخلاصه لأصدقائه وأتباعه، وشجاعته مع ثقته المطلقة فى ربه وفي رسالته. الصفات دي اللى مهدت الطريق لدينه وعدت المصاعب , وبعد ما قريت النص التاني من حياه محمد لقيت نفسي محتاج اني اعرف اكتر عن حياته العظيمة.
 مايكل هارت : مايكل هارت ده الف كتاب سماه اكتر 100 انسان فى التاريخ ليهم تأثير على البشرية , وطبع الكتاب ده اول مرة سنة 1978 بعد كده شال ناس من ال 100 وحط ناس بدلهم فى الطبعه التانية سنة 1992 بس مغيرش حد من اول 10 ترتيبات, وفي الطبعتين حط محمد رقم 1 ونيوتن رقم 2 ويسوع رقم 3 وقال مفيش انسان فى الوجود عمل اللى محمد عرف يعمله ومحمد الانسان الوحيد فى البشرية اللى حقق نجاح ساحق فى الدين والدنيا مع بعض ,وبعد كده قال ((مينفعش احط حد مكان محمد علشان مثلا لو نيوتن مكانش حط قانون الجاذبية كان حد غيره بعديه حط القانون بداله ولو اديسون مكانش اخترع اللمبة كان حد غيره بعد كده اخترعها لكن اللى عمله محمد مكانش حد تاني يقدر يعمله)) 
 جورج برناردشو قال إن العالم أحوج ما يكون الى رجلٍ فى تفكير محمد، ده النبي اللى وضع دينه دائماً موضع الاحترام والإجلال ، فإنه أقوى دين على هضم كل المدنيات، خالداً خلود الأبد، و إني أرى كثيراً من بني قومي قد دخلوا ده الدين على بينة، وسيجد ده الدين مجاله الفسيح فى دى القارة (يعني أوروبا ).إنّ رجال الدين فى القرون الوسطى، ونتيجةً للجهل او التعصّب، قد رسموا لدين محمدٍ صورةً قاتمةً، كانو يعتبرونه عدوًّا للمسيحية، لكنّني اطّلعت على امر ده الرجل، فوجدته أعجوبةً خارقةً، وتوصلت الى أنّه ماكانش عدوًّا للمسيحية، بللازمأنْ يسمَّى منقذ البشرية، وفي رأيي أنّه لو تولّى امر العالم اليوم، لوفّق فى حلّ مشكلاتنا بما يؤمن السلام والسعادة اللى يرنو البشر ليها 
 مجلة التايم: حطت فى 15 يوليه 1974 فى مقال بعنوان (Who Were History’s Great Leaders) (مين اعظم قائد فى البشرية؟)

الدكتور جولز ماسيرمان استاذ فى جامعة شيكاغو حط 3 شروط لاختياره هيا :
 1-لازم يتوفر فى القائد التكوين السليم للقيادة.

 2-لازم على القائد أنه يوفر لشعبه مجموعة واحدة من المعتقدات.

 3-لازم أن يوفر القائد او من يكون قائدا نظام اجتماعي يشعر فيه الناس نسبى بالامن والطمأنينة.

وبعد ما بحث ودقق لاكتر من شخصية زي: لويس باستير – غاندى – كونفوشيوس – الاسكندر الاكبر – قيصر – هتلر – بوذا – يسوع المسيح – الى اخر الباقين لحد وصل اخيراً الى النتيجة اللى قال فيها ((لعل أعظم قائد كان على مر العصور هو محمد اللى جمع الاعمال الثلاثة))

النقد 

الاسلام اتوجهت له انتقادات كتيره. كان من اوائل اللى انتقدو الاسلام رجال دين مسيحيين, زى الراهب جون الدمشقى (إتولد تقريباً فى سنة 676).
فى فترة العصور الوسطى, بعض الفلاسفة العرب انتقدو الاسلام بردو زى الشاعر المعرى.
الفيلسوف اليهودى موسى ابن ميمون قارن بين وجهات النظر الاسلامية عن الأخلاق و بين وجهات النظر اليهودية اللى هو نفسه مؤمن بيها, وقال ان الاسلام مجرد نسخة من الديانات اليهوديه و المسيحيه مع شوية تغييرات بسيطه اتعملت علشان توافق رغبة محمد فى الشهرة و سعيهُ لتأسيس دين جديد, و رغبته انه يكون مساوى لناس زى موسى و عيسى (يسوع المسيح).
كتاب اوروپيين فى العصور الوسطى كانو بيعتقدو ان المعتقدات الاسلامية مش مظبوطه, و حاولو إظهار محمد فى صورة الموسوس من الشيطان. فى القرن التسعتاشر, المستشرق و الباحث ويليام موير (William Muir) انتقد القرآن بقساوة.

فى العصر الحديث, منتقدى الاسلام بيقولو ان الاسلام مش بيتسامح مع الاراء اللى بتقول ان الشريعة الاسلاميه ممكن تكون قاسية جدا. خصوصا فى حالات معاقبة المسلمين اللى بيرفضو او بينتقدو الاراء المتفق عليها فى الاسلام. فيه منتقدين تانيين بيبصو لحياة محمد الشخصية بطريقه سلبية.
و تانيين بيتساءلو عن مدى موثوقية و أصالة القرآن و مدى صلاحيته لفرض توجيهات أخلاقيه.
الاراء دى كمان بتقول ان الستات ممكن يكونو بيتعرضو لمعاملة وحشه فى ظل الشريعة الاسلامية و تطبيقاتها.

فيه كتّاب اوروپيين ردّو على النوعيه دى من الانتقادات. مونتجومرى وات (Montgomery Watt), و نورمان دانيال (Norman Daniel) قالو ان بعض الانتقادات اللى وجهها خصوم الاسلام للاسلام قامت على أساطير قديمه و مجادلات,
"كارل ارنست" (Carl Ernst) كتب ان الإسلاموفوبيا (فوبيا من الاسلام) لعب دور فى خلق الأساطير دى.
كمان ان الحروب الصليبيه بين الاوروپيين الكاتوليك و المسلمين فى العصور الوسطى خلقت جو معادى ازدهرت فيه الكتابات المعاديه للاسلام. بصفه عامه بيواجه المسلمين فى الوقت الحالى مشاكل كتيره من أهمها مشاكل التعصب و التطرف الدينى و الإرهاب.

نسبة وجود المسلمين فى العالم 

عدد المسلمين فى العالم حسب البلد سنة (2010) ، متقسمة لجدول ,جوة الخانة الاولانىى المنطقة الجغرافيا للبلد ، والخانة التانية اسم البلد ، والخانة التالتة عدد سكان البلد (2010) ، والخانة الرابعة نسبة المسلمين فى البلد ، والخانة الخامسة عدد المسلمين فى البلد المذكوره.

شوف كمان 
 محمد
 اهل السنة و الجماعة
 صوفيه
 فتوحات اسلاميه

مصادر

لينكات برانيه 
 الازهر

الاسلام
ديانات ابراهيميه